# Comezar

Esta é unha introdución breve ao &kmail; e ao seu uso para que poida comezar a traballar inmediatamente. Para unha información en profundidade, vexa a sección Usar &kmail;. Lémbrese que a instalación do &kmail; vén descrita no apéndice.

A invocación ao &kmail; pola primeira vez crea un cartafol chamado `Correo` no seu directorio persoal. Este cartafol contén os cartafoles iniciais (`entrante`, `saída`, `correo enviado`, `lixo` e `borradores`). Empregue Configuración Configurar &kmail; para introducir a información inicial para que o &kmail; poida recibir e enviar axeitadamente as súas mensaxes.

A xanela Configurar consiste en seis seccións: Identidades, Rede, Aparencia, Compositor, Seguranza e Miscelánea.

Para comezar a enviar e recibir mensaxes só ten que mudar algunhas opcións nas páxinas Identidades e Rede.

## Configurar a súa Identidade

As opcións da páxina de Identidades é relativamente simple. Seleccione a súa identidade por omisión e prema Modificar. Encha o campo O seu nome co seu nome completo (⪚ `Xiana Piñeiro Lamela`) e o campo Organización (opcional) coa información apropiada.

A seguir, encha o campo Enderezo de correo electrónico co seu enderezo de e-mail (⪚ `xiana@exemplo.net`).

Se quere usar PGP ou GnuPG, pode configurar as súas chaves &openpgp; e/ou certificados &smime; na páxina Criptografía.

Opcionalmente, vaia á pestana Sinatura e introduza a súa sinatura. Este é un texto curto que se engadirá automaticamente a todas as súas mensaxes. Non ten nada a ver coas sinaturas dixitais.

## Configurar a Sua Conta

A páxina Rede contén as opcións que lle din ao &kmail; como enviar e recibir as mensaxes de correo. Moitas destas opcións poderán depender en grande medida da configuración do sistema e do tipo de rede no que se localiza o servidor de correo. Se non sabe que configuración escoller ou o que pór nun campo, consulte co seu Fornecedor de Acceso a Internet (ISP) ou administrador de sistemas.

### Enviar Mensaxes

A pestana Envío ofrece unha lista de maneiras de enviar mensaxes. O primeiro elemento da lista é a maneira de enviar mensaxes por omisión. Mediante o botón Engadir... pode escoller entre dúas maneiras diferentes de enviar mensaxes: SMTP e Sendmail. &Sendmail; aquí significa unha instalación local de software -- isto ten fama de ser dificil de configurar, así que, se non ten xa unha configuración de &Sendmail; funcional, escolla SMTP e encha o campo Nome cun nome descritivo (⪚ `A miña conta de correo`) e o campo Servidor co nome e dominio do seu servidor de correo (⪚ `smtp.fornecedor.com`). Probabelmente non terá que mudar a opción Porto (por omisión é `25`).

Se si que quere empregar o &Sendmail; e dispón dunha conexión por módem de marcado, siga as instrucións para configurar o sendmail para unha conexión por módem de marcado na sección &FAQ;.

A forma de enviar mensaxes que se configure aquí será a que se empregue para a súa identidade por omisión e para todas as demais identidades que non teñen forma propia de enviar as mensaxes. Pode empregar formas diferentes de enviar mensaxes para identidades diferentes seleccionando a opción Transporte especial da pestana Avanzado da sección Identidades.

Pode atopar unha descrición das outras opcións no capítulo Configuración.

#### Opcións relacionadas co servidor de Kolab

Ao configurar unha conta de SMTP cun servidor de Kolab, ten que seleccionar a opción O servidor require autenticación e encher o seu enderezo de correo de usuario e contrasinal de Kolab nos campos Login e Contrasinal. Seleccione a continuación a pestana Seguranza e prema no botón Comprobar Que Recoñece o Servidor para a configuración automatizada da configuración de Seguranza. Por omisión debería ser TSL/PLAIN. O servidor de Kolab tamén acepta SSL/PLAIN. Estas opcións poden, por suposto, configurarse manualmente.

### Recibir mensaxes

Para configurar unha conta para poder recibir correo, prema o botón Engadir... da pestana Recepción. Pediráselle o tipo de conta de correo. A maioría dos usuarios deberían seleccionar POP3 ou IMAP. Se quere empregar un ficheiro mailbox local, consulte as Preguntas frecuentes acerca do bloqueo de ficheiros.

Presentaráselle entón a xanela Engadir conta. Primeiro, encha o campo Nome para lle dar un nome á conta. Pode escoller o nome que queira. Login, Contrasinal e Servidor énchense coa información apropiada que lle facilite o seu ISP ou administrador de sistemas. Non debería ter que alterar a opción Porto (por omisión, para POP3 é o `110` e para IMAP é o 143).

#### Opcións relacionadas co servidor de Kolab

Seleccione IMAP desconectado ao escoller o Tipo de Conta. Encha os campos Login e Contrasinal co seu enderezo de correo e contrasinal do servidor de Kolab respecticamente. Seleccione a continuación a pestana Seguranza e prema no botón Comprobar Que Recoñece o Servidor para a configuración automatizada da configuración de Seguranza. Por omisión debería ser TSL/PLAIN. O servidor de Kolab tamén acepta SSL/PLAIN. Estas opcións poden, por suposto, configurarse manualmente.

Se quere empregar a funcionalidade de "Fóra da Oficina" do servidor de Kolab, configure a sección Filtrado da conta de DIMAP seleccionando a opción O servidor admite Sieve, así como Reusar a configuración de servidor e usuario. O Porto de xestión de Sieve debería estar configurado como 2000 por omisión.

#### Opcións relacionadas só co DIMAP (servidor de Kolab)

Depois de ter configurada a súa conta de IMAP desconectado, ten que activar as funcionalidades de Groupware e configurar a páxina de Miscelánea do KMail.

Na páxina de Miscelánea do diálogo Configurar, escolla a pestana Groupware. Seleccione a opción Habilitar a funcionalidade de recurso IMAP e seleccione Kolab (XML) como Formato empregado para os cartafoles de traballo en grupo. As opcións de Os cartafoles de recursos están na conta han de ser as da conta (de usuario de kolab) de Recepción (se dispón de varias contas). Pode que queira agochar o cartafol de traballo en grupo seleccionando esta opción. Recoméndase seleccionar tanto Opcións de Compatibilidade e Antigas de Groupware para a compatibilidade cun posíbel cliente de Kolab do Outlook de Microsoft para enviar convites e respostas desde un cliente de Kolab de KDE.

#### Opcións relacionadas só co IMAP

Se está a empregar o IMAP, pode especificar opcionalmente un camiño no campo Prefixo para os cartafoles. Isto indícalle ao &kmail; onde poder atopar os seus cartafoles no servidor. Se dispón tamén dunha conta de acceso ao servidor e as mensaxes se almacenan no seu cartafol persoal, podería resultar útil almacenar as mensaxes nun sub-cartafol `Correo`. Empregue isto como valor do campo Prefixo para os cartafoles para que o &kmail; non mesture os ficheiros de mailbox cos outros ficheiros. Se non lle interesa esta funcionalidade, simplemente deixe en branco o campo.

Se selecciona Compactar os cartafoles automaticamente, o &kmail; retira do servidor as mensaxes que vostede elimina logo de que saia do cartafol. Se non, as mensaxes só se marcan como eliminadas e depende de vostede o compactar os cartafoles manualmente mediante o elemento do menú Ficheiro Compactar Todos os Cartafoles.

Se selecciona Amosar cartafoles agochados, tamén se mostrarán os cartafoles cuxo nome comece por un punto.

#### Opcións relacionadas só co POP3

Seleccione Deixar as mensaxes obtindas no servidor se quere deixar as mensaxes no servidor despois de as transferir para o seu computador.

Seleccione Excluir da Comprobación do Correo se non quere comprobar esta conta cando utilice Ficheiro Comprobar Correo. Poderá comprobar as mensaxes novas para esta conta con Ficheiro Comprobar Correo En.

Seleccione Activar o intervalo de comprobación de correo se quere que o &kmail; comprobe as mensaxes novas automaticamente. Pódese especificar o intervalo en Intervalo de comprobación.

O cartafol entrante e o predefinido para as mensaxes recibidas. Se quere mudalo por algunha razón, pódeo facer con Cartafol de destino. Mais probabelmente sexa mellor empregar un filtro, que non ten nada a ver con esta opción.

Co Precomando, poderá especificar calquer programa para que o &kmail; o execute xusto antes de comprobar o correo. Especifique o camiño completo (non empregue ~) e lembre que o &kmail; non continuará até que o programa termine.

Na pestana Extras pode seleccionar Usar paralelismo para transferir máis depresa o correo se o servidor o admite. Debería probar isto con coidado para se asegurar de que funciona con seguranza.

#### Opcións tanto para o IMAP como para o POP3

Se selecciona Almacenar o contrasinal de POP no ficheiro de configuración ou Almacenar o contrasinal de IMAP no ficheiro de configuración, o &kmail; lembrará o contrasinal, de xeito que vostede non o terá que escribir cada vez que inicie o &kmail; e vaia procurar o seu correo.

Lembre que o &kmail; non pode realmente cifrar o seu contrasinal, de xeito que quen poida acceder aos seus ficheiros de configuración (⪚ administradores de sistemas) poderá obter facilmente o seu contrasinal se selecciona esta opción.

O &kmail; admite o cifrado mediante SSL e TLS (de estar disponíbel o TLS é preferíbel).

Para o POP3 o &kmail; admite:

- Texto simple.

- PLAIN.

- LOGIN,

- CRAM-MD5 (recomendado se o DIGEST-MD5 non estiver disponíbel),

- DIGEST-MD5 (recomendado) e

- autenticación APOP.

DIGEST-MD5, CRAM-MD5 e APOP son seguros por si mesmos; as outras opcións só son seguras cando se empregan xunto con SSL ou TLS. Só debería utilizar o Texto simple se o seu servidor non admite ningún dos outros métodos de autenticación. Alén disto, Anonymous acéptase para IMAP mais non para APOP. Empregue o botón Comprobar o que admite o servidor da pestana Extras ou Seguranza para seleccionar automaticamente a configuración máis segura que admita o seu servidor.

Agora xa está listo para enviar e recibir correo. Para o IMAP simplemente abra os cartafoles da árbore de cartafoles da xanela principal do &kmail;. O &kmail; conectarase ao servidor e mostrará as mensaxes que atope. Para o POP3 empregue Ficheiro Comprobar Correo.

## Comprobar a configuración

Primeiro debería enviarse a si mesmo unha mensaxe para comprobar a configuración. Para enviar unha mensaxe, prema &Ctrl;N, seleccione a icona Nova Mensaxe ou seleccione o elemento do menú Mensaxe Nova Mensaxe. Aparecerá a xanela do compositor. Encha o campo Para: co seu enderezo de correo e escriba algo no campo Asunto. Envíe a mensaxe seleccionando Mensaxe Enviar .

Para comprobar o correo, seleccione Ficheiro Comprobar Correo. No recando inferior esquerdo da xanela principal aparecerá unha barra de progreso que indica cantas mensaxes se están a transferir. Se recibe a mensaxe que acaba de enviar, parabéns! Se, porén, recibe mensaxes de erro ao comprobar a configuración, asegúrese de que a conexión de rede está a funcionar e verifique de novo a configuración en Configuración Configurar &kmail;...