# Manual de &sonnet;

## Diálogo de palabra mal escrita

(Se non ten instalado Ispell pode obtelo na páxina do proxecto International ISpell. ASpell está disponíbel na páxina do proxecto ASpell.)

### Uso xeral

A liña do cume do diálogo mostra unha palabra que posibelmente está mal escrita no documento. &sonnet; tenta achar unha palabra substituta apropriada. Pode dar cunha ou varias. A mellor opción móstrase á dereita de Substitución:. Para aceitar esta substitución, prema en Substituir. Tamén pode escoller unha palabra da lista de Suxestións e logo premer en Substituir para susbtituir a palabra mal escrita pola escollida.

Para manter a palabra orixinal, prema en Ignorar.

Para deter a verificación da ortografía -- mantendo as mudanzas que fixese -- prema en Rematar.

Para deter a verificación da ortografía e anular as mudanzas feitas, prema en Cancelar.

Se preme en Substituir todo inicialmente fará o mesmo que se preme en Substituir, pero se a palabra mal escrita aparece de novo no documento, será substituida automaticamente pola escollida.

O botón Ignorar todas ignora esta e todas as aparicións futuras da palabra mal escrita.

Se preme en Engadir ao dicionario engadirá a palabra identificada como mal escrita ao seu dicionario persoal (que é diferente do orixinal do sistema, polo que as adicións que faga non serán vistas por outros usuarios).

## Diálogo de configuración

### Dicionarios

Pode escoller o dicionario a usar para a verificación na lista de dicionarios instalados.

### Codificación

As codificacións de caracteres máis utilizadas son:

US-ASCII

- Este é o conxunto de caracteres usado nos textos en inglés.

ISO-8859-1

- Este é o usado para as línguas do oeste de Europa.

UTF-8

- Esta é unha codificación Unicode que pode ser usada con casi calquer idioma, se o seu sistema ten as fontes precisas.

Debe escoller a que coincida co conxunto de carácteres que estexa a usar. Nalgúns casos os dicionarios admitirán máis dunha codificación. Un dicionario pode, por exemplo, aceitar caracteres acentuados se escolle ISO-8859-1, e aceitar combinacións de caracteres estilo correo electrónico (como `'a` para unha `a` acentuada) cando escolla US-ASCII. Consulte a distribución do seu dicionario para obter máis información.

### Programa axente de verificación ortográfica

Pode escoller se empregar Ispell ou Aspell como infraestrutura de comprobación da ortografía en &sonnet;. Ispell está disponíbel dun xeito máis amplo e pode ter mellor soporte internacional, pero Aspell está a gañar popularidade e dá mellores suxestións para as substitucións de palabras.

### Outro

Recoméndase que non altere as dúas primeiras opción a non ser que teña lida a páxina de manual do ISpell Internacional.

## Información de contacto

Para máis información acerca de &sonnet;, visite a Páxina web de &sonnet;. En particular, achará información acerca de programar a clase C++ &sonnet;.

Pode enviar un correo electrónico con perguntas e comentarios para o autor/mantenedor &David.Sweet.mail;.

mvillarinomvillarino@users.sourceforge.net

&underFDL;
&documentation.index;