# O manual de &lokalize;

## Introdución

Cando inicie &lokalize; sen nengún argumento da liña de comandos, verá dúas grandes áreas de edición multiliña e varias vistas de ferramentas. Estas vistas poden estar apiloadas (como páxinas en linguetas), verse por separado ou estar agochadas. Os ficheiros de tradución constan de varios pares texto inglés-texto termo chamados mensaxes. Cada mensaxe correspóndese polo xeral cunha unha única cadea da interface de usuario, ou cun parágrafo da documentación. O propósito da primeira área multiliña é mostrar o texto orixinal do par. O da segunda é mostrar e editar o texto termo, a tradución. Pode desprazarse polas mensaxes mediante a vista de Árbore de mensaxes ou coas tecla Re Páx e Av Páx.

Recoméndase que para aumentar a produtividade se acostume aos atallos de teclado no canto de usar os menús e barras de ferramentas. Por exemplo, empregue o atallo Alt_ para trocar de vista cando as teña apiloadas, ou Alt Q para iniciar unha pesquisa cando estexa en Procura na web.

## Proxectos

Os proxectos son un dos conceitos principais de &lokalize;. Un proxecto represéntase por un ficheiro que contén rotas de cartafoles con traducións, modelos e outros ficheiros: o glosario, scripts de Procuras na web, memorias de tradución. Sempre que &lokalize; abra un ficheiro sen ter un proxecto cargado, procurará por un ficheiro de proxecto nos cartafoles superiores (até catro níveis). Alternativamente, pode especificar o ficheiro do proxecto mediante a opción `--project` se inicia &lokalize; desde a liña de comandos.

A diferenza dos ficheiros de proxecto, glosario e scripts, as memorias de tradución non son compartidas entre os membros da equipa de tradución, xa que son criadas e gardadas no cartafol persoal do usuario, o que significa que as memorias de todos os proxectos son gardadas no mesmo cartafol e por ende poden ser empregadas cando se abren outros proxectos.

### Vista do proxecto

A vista do proxecto mostra unha árbore de ficheiros con estatísticas como a percentaxe de mensaxes traducidas completadas e o último traductor. Permítelle abrir un ficheiro á súa escolla na fiestra actual ou nunha fiestra nova de &lokalize;.

Empregue o botón central do rato para abrir un ficheiro nunha fiestra nova.

A árbore de ficheiros do proxecto é acesíbel como unha vista de ferramentas no editor ou como unha fiestra separada.

### Operacións en múltiplos ficheiros

Na actualidade &lokalize; permite procurar, substituir e comprobar a ortografía en múltiplos ficheiros. Escolla os ítens nos que estexa interesado, logo a opción Procurar nos ficheiros do menú contextual. A primeira correspondencia será mostrada na fiestra normal de &lokalize;. Poderá continuar co botón F3 para achar a seguinte correspondencia. Se preme o botón F3 e non quedan máis correspondencias no ficheiro actual, entón a procura continuará no seguinte ficheiro. Para recuperar o estado da procura en múltiplos ficheiros, prema Ctrl F en &lokalize;, e reiniciará a fiestra do editor.

## Glosario

Cansou algunha vez de escreber o mesmo texto longo varias veces só porque lle levaría máis tempo achar unha copia da tradución e apegala? Agora só ten que achar a secuencia (frecuente) de palabras na vista do Glosario, e inserila premendo nun atallo.

Por suposto o glosario debe ser elaborado previamente con secuencias de palabras. &lokalize; ten un útil editor de glosario que permite facer unha procura explícita en todo o glosario.

## Memoria de tradución

A vista da Memoria de tradución permítelle arrastrar e deixar nela un cartafol con ficheiros de tradución desde, digamos, Dolphin, e logo, nuns minutos, mostraránselle automaticamente suxestións cando mude de mensaxe. Para inserir a suxestión de tradución no ficheiro, empregue Ctrl 1, Ctrl 2 e sucesivamente, dependendo do número da suxestión.

## Capacidade de sincronización

O modo Sincronizar (anteriormente coñecido como Modo de fusión) aforra grande cantidade de tempo aos editores, e para casos nos que dous ou máis tradutores traballen á vez no mesmo ficheiro, ou cando se manteñen traducións de varias versións do software.

&lokalize; permite desprazarse con rapidez polas mensaxes que diferen, e mostrar as diferenzas palabra por palabra. Tamén, &lokalize; ten dúas vistas de Sincronización, Sincronización primaria e Sincronización secundaria. Son idénticas, pero a primeira é empregada polo xeral para fundir traducións e a segunda para sincronizar traducións de dúas versións do software.

Tras copiar a tradución do ficheiro auxiliar (sincronizado), calquera cambio que faga no texto termo será replicada no ficheiro auxiliar.

### Fundindo

Un uso dos modos de Sincronización é a revisión das modificacións feitas por (novos) contribuintes, cando non se pode estar certo da calidade do traballo feito.

Abra un ficheiro de base, entón deixe a versión modificada na vista de Sincronización primaria, logo prema Alt Abaixo ou Alt Arriba (lembre que os atallos poden ser modificados da maneira habitual dos programas de &kde;) para desprazarse polas entradas que diferen.

&lokalize; used for merging changes in translation &lokalize; used for merging changes in translation

### Sincronización

O modo de Sincronización tamén pode empregarse para facer modificacións á tradución de dúas (ou mesmo tres, empregando ambas as dúas Sincronización secundaria e Sincronización primaria) versións á vez. Estabeleza a rota Cartafol da galla nas opcións do proxecto como a rota que corresponde co cartafol base da versión, e a vista da Sincronización secundaria abrirá automaticamente os ficheiros da galla. Entón, cada vez que modifique os ficheiros da galla principal, as modificacións serán automaticamente replicadas para a outra galla (por suposto, se contén o mesmo texto orixe).

Por exemplo, se traballa na tradución de KDE, pode obter unha copia de trunk en `/home/xx/traducion/kde/trunk/l10n-kde4/gl` e de stable en `/home/xx/traducion/kde/branches/stable/l10n-kde4/gl/`. Críe o proxecto de Lokalize, por exemplo co nome: `/home/xx/traducion/kde/trunk/l10n-kde4/gl/project.ktp` e indique `BranchDir=../../../branches/stable/l10n-kde4/gl`, estón traballe con este proxecto e entregue as modificacións tanto nos directorios de trunk como nos de stable.

## Procura na web

A vista de Procura na web enumera os scripts que están definidos para todo o proxecto así como os que só o están para o programa localmente. Pode consultar un script de exemplo que funciona coas Google Language Tools así como o ficheiro do proxecto asociado en .

## Recoñecimentos e Licenza

&lokalize;

Copyright do programa © 2007-2008, Nick Shaforostoff shaforostoff@kde.ru

Algo de código foi tomado de &kbabel;, o antergo de &lokalize;.

Copyright da documentacion © 2007-2008 Nick Shaforostoff shaforostoff@kde.ru

Autor:

- Nick Shaforostoff shaforostoff@kde.ru

Consulte a páxina web de &lokalize; para obter máis información.

mvillarinomvillarino@users.sourceforge.net

&underFDL; &underGPL;
&documentation.index;