## Teclado

Este módulo permítelle escoller a maneira de traballar do teclado.

O efeito real de modificar estar opcións depende das funcionalidades do teclado e do servidor X no que se estexa a executar &kde;. Por exemplo, pode resultar que non poda mudar o volume do clique das teclas porque esa funcionalidade non estexa disponíbel no seu sistema.

### Avanzado

Habilitar a repetición das teclas

- Se escolle esta opción, ao manter premida unha tecla esta emitirá o mesmo caracter repetido até que a solte. O efeito será o mesmo que se a preme múltiplas veces seguidas.

  Caseque todos os usuarios teñen habilitada esta opción, porque facilita moito a navegación mediante os cursores polos documentos.

BloqNum ao iniciar KDE

- Pode escoller se Activar ou Desactivar sempre a tecla de BloqNum ao iniciar o &kde;, ou pode facer que &kde; deixe BloqNum como estivese antes de iniciar o KDE.

Volume da pulsación de tecla:

- Se está soportada, esta opción permitiralle ouvir cliques polos altofalantes do ordenador cando prema as teclas do teclado. En esencia, isto simula o click dunha máquina de escreber mecánica. Pode modificar o volume da indicación de cliq desprazando a barra deslizante ou premendo nas teclas de subir/baixar do selector numérico. Se pon o volume a 0% deshabilitará o son das teclas.

  Moitos ordenadores non teñen esta funcionalidade.

  Moi pouca xente habilita esta opción, xa que polo xeral molesta a todo o resto de persoas na sala. Porén, se ten morriña da época anterior aos ordenadores, isto pode axudalo.