# Ferramenta Altitude fronte a Tempo

A ferramenta Altitude fronte a Tempo Trazador Altitude fronte a Tempo

Esta ferramenta traza a altitude de calquera obxecto como función do tempo en calquera data e lugar da Terra. A sección superior é unha representación gráfica do ángulo de altitude no eixo vertical e o tempo no horizontal. O tempo móstrase como hora local normal no fondo e como hora sidérea na parte superior. A metade inferior da gráfica está corada de verde para indicar que os puntos desta rexión fican por debaixo do horizonte.

Hai varias maneiras de engadir curvas á gráfica. A maneira máis sinxela de engadir a curva dun obxecto existente é simplemente escribir o seu nome no campo de entrada Nome e premer Intro ou o botón Representar. Se o texto que escribas se atopa na base de datos dos obxectos, a curva do obxecto engádese á gráfica. Tamén se pode premer o botón Examinar para abrir a Xanela Procurar un obxecto para seleccionar un obxecto da lista de obxectos coñecidos. Se se quere engadir un punto que non exista na base de datos dos obxectos, simplemente se escribe un nome para ese punto e despois se enchen as coordinadas nos campos de entrada AR e Dec. A seguir, preme o botón Representar para engadir a curva do obxecto personalizado á gráfica (lembra que hai que escoller un nome que non exista xa na base de datos dos obxectos para que funcione).

Cando se engade un obxecto á gráfica, trázase a curva da altitude fronte ao tempo cunha liña branca grosa e engádeselle o nome á lista da parte inferior dereita. Os obxectos xa presentes debúxanse cunha curva vermella máis delgada. Pódese escoller o obxecto que se quere trazar coa curva branca grosa seleccionando o seu nome na lista.

Estas curvas mostran a Altitude dos obxectos (o ángulo por riba do horizonte) como función do tempo. Cando unha curva pasa da metade interior á metade superior dise que o obxecto ascendeu; cando volve de novo á parte inferior, dise que se puxo. Por exemplo, na captura de pantalla o planeta menor Quaoar vaise pór arredor das 15.00 hora local e ascender arredor das 04.00 hora local.

A altitude dun obxecto depende de onde está o observador na Terra e da data. Por omisión, a ferramenta adopta o lugar e a data da configuración actual do &kstars;. Pódense alterar estes parámetros no separador Data e lugar. Para mudar de lugar, pódese premer o botón Escoller cidade... para abrir a xanela Configurar o lugar xeográfico ou introducir os valores da lonxitude e a latitude manualmente nos campos de entrada e premer o botón Actualizar. Para mudar de data, emprega o selector Data e despois preme Actualizar. Lembra que as curvas xa trazadas se actualizarán automaticamente ao mudar de data e de lugar.

Exercicio:

Traza a curva de altitude do Sol. Asegúrate de que o lugar xeográfico non estea perto do Ecuador. Muda a data a xuño e despois a xaneiro. Verás facilmente o por que temos estacións; no inverno, o Sol está por riba do horizonte durante menos tempo (os días son máis curtos) e a súa altitude nunca é alta.