# Instalación

## Como obter o &kstars;

O &kstars; distribúese co &kde; como parte do módulo "Edutainment" do kdeedu.

En ocasións facemos unha publicación independente. Estas publicacións independentes están disponíbeis como arquivo tar comprimido co gzip no seguinte sitio web: http://prdownloads.sourceforge.net/kstars/.

As publicacións independentes anúncianse na lista de correo kstars-announce@lists.sourceforge.net. Tamén se publican na páxina web do &kstars;, en kde-apps.org e en freshmeat.net.

O &kstars; inclúese como paquete en moitas distribucións de Linux/BSD, incluídas Redhat, Suse e Mandrake. Algunhas distribucións inclúen paquetes co &kstars; como aplicación separada e outras simplemente fornecen un paquete kdeedu que inclúe o &kstars;.

Para obter a versión en desenvolvemento máis recente do &kstars; sigue estas instrucións.

## Requisitos

Para executar con éxito o &kstars; precísase &kde; >=4.0 e &Qt; >=4.3.

Para compilar o &kstars; tamén hai que ter instalados os paquetes seguintes:

- kdelibs-devel

- qt-devel

- zlib-devel

- fam-devel

- png-devel

- jpeg-devel

- cmake

No meu sistema, o &kstars; utiliza uns 60 MB de memoria do sistema coa configuración por omisión. A maior parte deste uso débese ás bases de datos de obxectos cargadas. Pódese reducir enormemente a ocupación da memoria reducindo o límite de visibilidade das estrelas na xanela de configuración ou eliminando catálogos de obxectos (NGC, IC, cometas, asteroides, &etc;). Se o &kstars; non está a facer nada emprega moi pouca CPU, mais utiliza toda a disponíbel cando se despraza ou amplía a visualización.

## Compilación e instalación

Para poder compilar e instalar o &kstars; escribe o seguinte no cartafol base da distribución de &kstars; sen desempaquetar:

    % ./configure --prefix=$KDEDIR
    % make
    % make install

Non esquezas o argumento do prefixo para configurar. Se non se asigna unha variábel `KDEDIR` hai que asignarlle ao prefixo o cartafol no que está instalado o &kde;: normalmente é `/usr`, `/opt/kde` ou `/opt/kde3`. Asegúrate tamén de facer o último paso como `root`.

O &kstars; emprega `autoconf` e `automake`, polo que non debería dar problemas ao compilar. Se aparecen problemas, informa na lista de correo do &kstars;, kstars-devel@kde.org

## Configuración

Nesta altura non hai opcións ou requisitos de configuración especiais. Se o &kstars; se queixa de que lle faltan ficheiros de datos, entra como `root` e copia manualmente todos os ficheiros que haxa en `kstars/data` para `$(KDEDIR)/apps/kstars` (se non tes privilexios de `root` cópiaos para `~/.kde/share/apps/kstars/.`)